CELEX: 62013CA0576
Language: el
Date: 2014-12-11 00:00:00
Title: Υπόθεση C-576/13: Απόφαση του Δικαστηρίου (έκτο τμήμα) της 11ης Δεκεμβρίου 2014 — Ευρωπαϊκή Επιτροπή κατά Βασιλείου της Ισπανίας (Παράβαση κράτους μέλους — Άρθρο 49 ΣΛΕΕ — Ελευθερία εγκαταστάσεως — Λιμενικές επιχειρήσεις — Διαχείριση των εργαζομένων για την παροχή υπηρεσιών διακινήσεως εμπορευμάτων — Δεν επιτρέπεται η προσφυγή στην αγορά εργασίας)

9.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 46/14
            
         Απόφαση του Δικαστηρίου (έκτο τμήμα) της 11ης Δεκεμβρίου 2014 — Ευρωπαϊκή Επιτροπή κατά Βασιλείου της Ισπανίας
   (Υπόθεση C-576/13) (1)
   
   ((Παράβαση κράτους μέλους - Άρθρο 49 ΣΛΕΕ - Ελευθερία εγκαταστάσεως - Λιμενικές επιχειρήσεις - Διαχείριση των εργαζομένων για την παροχή υπηρεσιών διακινήσεως εμπορευμάτων - Δεν επιτρέπεται η προσφυγή στην αγορά εργασίας))
   (2015/C 046/18)
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: L. Nicolae και S. Pardo Quintillán)
   
      Καθού: Βασίλειο της Ισπανίας (εκπρόσωπος: A. Rubio González)
   
      Διατακτικό
   
   Το Δικαστήριο αποφασίζει:
   
               1)
            
            
               Υποχρεώνοντας τις επιχειρήσεις άλλων κρατών μελών οι οποίες σκοπεύουν να ασκήσουν τη δραστηριότητα διακινήσεως εμπορευμάτων στους ισπανικούς λιμένες γενικού συμφέροντος, αφενός, να εγγράφονται στην ανώνυμη εταιρία διαχειρίσεως λιμενεργατών («Sociedad Anónima de Gestion de Estibadores Portuarios») καθώς και, ενδεχομένως, να συμμετέχουν στο κεφάλαιό της και, αφετέρου, να προσλαμβάνουν κατά προτεραιότητα εργάτες που τίθενται στη διάθεσή τους από την εν λόγω εταιρία, εκ των οποίων ένας ελάχιστος αριθμός προσλαμβάνεται με καθεστώς μονιμότητας, το Βασίλειο της Ισπανίας παρέβη τις υποχρεώσεις που υπέχει δυνάμει του άρθρου 49 ΣΛΕΕ.
            
         
               2)
            
            
               Καταδικάζει το Βασίλειο της Ισπανίας στα δικαστικά έξοδα.
            
         
      (1)  ΕΕ C 24 της 25.1.2014.